हैदराबाद: बीजेपी नेता राजा सिंह ने गुरुवार को कहा कि अगर पार्टी सात दिसंबर के चुनाव के बाद तेलंगाना में सत्ता में आती है तो वह हैदराबाद सहित राज्य के अन्य शहरों के नाम महापुरुषों के नाम पर रखने का ‘लक्ष्य’ रखेगी. इसपर कांग्रेस की ओर से प्रतिक्रिया आई है. कांग्रेस नेता रेणुका चौधरी ने न्यूज एजेंसी ANI से बातचीत में कहा, 'हमें खुद को हैदराबादी कहलाने पर गर्व है, राजा सिंह कौन है? अगर उसे हैदराबाद नाम पर आपत्ति है तो पहले अपना नाम बदल लेना चाहिए, इसपर किसी को आपत्ति नहीं होगी.'